**El psicòleg**

| **Resum** | Tothom té una malaltia inventada menys una persona, que l’ha d’intentar descobrir. | | |
| --- | --- | --- | --- |
| **Característiques** | □ Competitiu □ Cooperatiu □ Fer equips □ Confiança □ Coneixença  □ Orientació x Estàtic □ Tocar i parar □ Foc de camp □ De més d’un dia | | |
| **Branca** | □ Colònia □ Estol x Secció x Unitat x Clan x Consell x Famílies | | |
| **Durada** | 20 min | | |
| **Participants** | Més de 5 | **Espai** | Indiferent |
| **Material** | * - | | |
| **Objectiu del joc** | Que la persona que fa de psicòleg descobreixi la malaltia. | | |
| **Disposició a l’espai** | Una persona surt de la sala i serà el psicòleg. Els altres aprofitaran per pactar quina malaltia tenen. Quan entra, tots en rotllana. | | |
| **Normativa** | Quan entri la persona que fa de psicòleg, haurà de fer preguntes amb una resposta que sigui o bé “sí” o bé “no”. A partir de les respostes a aquestes preguntes haurà de detectar quin criteri, quin patró, utilitzen per respondre una cosa o una altra. Aquest criteri és el que diem que és la “malaltia” que tenen. Si algú respon incorrectament, algú de la resta de persones ha de cridar “psicòleg” i totes canvien de lloc.  Algunes possibles “malalties” són:   * Si portes ulleres, respons sí, si no en portes respons no. * Es respon, alternativament, sí i no. A la primera pregunta sí, a la segona pregunta no, a la tercera sí… * Tothom respon segons el que respondria la persona que està fent de psicòleg.   S’ha d’adaptar el nivell de la malaltia a l’edat. Per exemple, hem de tallar normes de l’estil:   * Comptem el nombre de paraules de la pregunta. Si quan la persona ha fet la pregunta la persona que respon té el puny tancat i el nombre de paraules és un nombre primer, responem sí. Si té el puny tancat i el nombre de paraules no és primer, responem no. Si no té el puny tancat, si el nombre de paraules és parell responem sí i si és senar, no.   No és possible que ho endevini i el joc es farà aborrit. | | |
| **Perspectiva ecosocial** | - | | |
| **Variants** | * Pot ser que la gent no estigui asseguda en rotllana, i fins i tot això pot ser part de la norma. | | |

****